钦定古今图书集成/理学汇编/学行典/第239卷 > 顾德玉
## 钦定古今图书集成/理学汇编/学行典/第239卷 > 顾德玉

按《嘉兴府志》：“顾德玉，字润之，嘉兴人。从宁国教授俞
长孺游。长孺有道士，无子，尝语人曰：‘吾昔寝疾于杭，
德玉侍药汤，情犹父子。医为感动，弗受谢。今我行且
老，必寄之以死’。既而访医吴中，病且革，趣舟归。既死，
德玉殓于家，衰绖就拜。邦人士为德玉来吊，德玉答
拜。葬海盐，岁时享祀惟谨。”